Ciwananê êzidîyan rayberîya Yewîya Ciwanan ê Êzidîyan û Têgêrayîşê Cinîyan ê Ciwanan ê Êzidîyan de serrgêra 44. ya ronayîşê PKKyî fîraz kerde û Rayberê Şarê Kurdî Abdullah Ocalan selam kerd.
Ciwanan vizêr Meclîsê Şarî yê Guhbelî de çalakîyêke viraşte, pê adirî 'Apo' nuşt û dest pê şayîye kerd.
Endamê Yewîya Ciwanan ê Êzidîyan Elî Xêrîyî şayîye de qisey kerd û vat: ''Sey şarê êzidîyan ganî ma vîr a nêkerê ke PKK wayîrê ma vejîya. Coka ma na roje fîraz kenê. Dimayê fermanî ma pê felsefeya Rayber Apoyî zemînê rêxistinîye peyda kerd. Xêrê na felsefe ra ma erdê xo de azad ciwîyenê.''
Qiseykerdişan ra dima ciwanan govende girewte.
